NEVS

National Electric Vehicle Sweden AB (NEVS) er et svensk bilmerke som ble grunnlagt i 2012. Det produserer elbiler. 

Selskapet kjøpte i 2012 det meste av konkursboet etter den svenske bilprodusenten Saab for å tilpasse det til elbiler.

De første bilene var omkring to hundre Saab 9-3 Aero med 220 hk bensinmotor. Fra 2016 lager de biler under varemerket NEVS. 

Høsten 2017 ble første modell vist frem på en elektronikkmesse i Shanghai; en NEVS 9-3 sedan og NEVS 9-3X stasjonsvogn, begge basert på siste utgave av SAAB 9-3 som var i produksjon 2002–11. Understellene lages i Trollhättan og sendes til Kina for ferdigstilling. 

NEVS har inngått avtaler om leveranse av flere hundre tusen elbiler med kinesiske utleiefirma som Didi, Panda og Volinci.  

Firmaet bygger ny fabrikk i Tianjin i nordlige Kina og har en SUV under utvikling i samarbeid med kinesiske Iconiq.

Referanser 

Svenske bilprodusenter
Bilmerker
Elbiler